open-index/open-wikipedia-markdown huggingface dataset:
எதிர்காற்று

**எதிர்காற்று** என்பது 1990 ஆம் ஆண்டு வெளியான தமிழ் திரைப்படம்.
## கதை

ராம் நரேந்திரன் என்னும் வாலிபன் தன் வாழ்வில் அர்த்தம் இல்லை என்று தற்கொலை செய்துகொள்ளச் செல்கிறான். அங்கே தற்கொலை செய்ய இன்னொரு வாலிபனும் வருகிறான். சீட்டு நிறுவனத்தால் ஏமாற்றப்பட்ட அந்த வாலிபனுக்காக அவன் செய்த கொலைப்பழியை ஏற்று  ராம் சிறை செல்கிறான். சிறையில் அவன் இருக்கையில் அவனும் அந்த வாலிபனும் நண்பர்கள் ஆகின்றனர். சிறையில் இருந்து ராம்  வெளிவர வக்கீல் துணையுடன் மீட்க முயற்சி செய்யும் அவ்வாலிபன் மர்மமான முறையில் இறக்கிறான். சிறையில் ராம் எழுதிய புத்தகத்திற்கு அரசின் விருது கிடைக்கிறது. பரோலில் வெளி வரும் ராம், பத்திரிக்கையில் வேலை பார்க்கும் பெண் நிருபரின் துணையுடன் சமூக விரோதிகளையும், நண்பனைக் கொன்றவர்களையும் கண்டுபிடிக்கிறார்.
## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
13-ம் நம்பர் வீடு

**13-ம் நம்பர் வீடு** 1990 இல் வெளிவந்த திகில் தமிழ்த் திரைப்படம். மலையாளத் திரைத் துறையைச் சேர்ந்த பேபி இத்திரைப்படத்தை இயக்கியுள்ளார்.

## வகை
பேய்ப்படம்

## கதை

13-ம் எண்ணுள்ள வீட்டுக்கு குடி வருகிறார்கள் அண்ணன், தம்பி கொண்ட குடும்பத்தார்.
முதலில் தாத்தா மர்மமான முறையில் இறக்கிறார். பின்னர் அண்ணன் மர்மமான முறையில் இறக்கிறார்.வீட்டில் திகிலூட்டும் சம்பவங்கள் நடக்கின்றன. புத்தக அலமாரிக்குள் ஒரு மர்ம அறை இருக்கின்றது. அதில் அவ்வீட்டில் நடந்த பழைய சம்பவங்கள் கண் முன்னே தெரிகின்றன. அக்குடும்பத்தின் முன்னோர் ஒருவர் ஒரு பெண்ணின் சாவுக்கு காரணமாக இருக்கிறார். அப்பெண் அவர் வம்சத்தில் வரும் அனைத்தும் ஆண்களையும் பழி வாங்குவதாக சபதம் செய்து உயிர் விடுகிறாள். பழி வெறி கொண்ட அப்பெண்ணின் ஆவி கருவில் இருக்கும் சிறு உயிரைக் கூட விட்டு வைக்கவில்லை. தெய்வத்தின் சக்தி கொண்டு அந்த பெண்ணின் ஆவியை சாந்தம் செய்து அடக்குகிறார்கள்.

## மேற்கோள்கள்
 
## வெளி இணைப்புகள்
*

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
பாட்டின் உறுப்புகள்

தொல்காப்பியம் அக்காலப் பாட்டுக்கு இலக்கணம் கூறுகையில், பாட்டானது 26 உறுப்புகளும், 8 வனப்புகளும் கொண்டது என்று குறிப்பிடுகிறது. 
* 26 உறுப்புகள்

#மாத்திரை
#எழுத்து
#அசை
#சீர்
#அடி
#யாப்பு
#மரபு
#தூக்கு
#தொடை
#நோக்கு
#பா
#அளவியல்
#திணை
#கைகோள்
#பொருள்
#கேட்போர்
#களன்
#காலம்
#பயன்
#மெய்ப்பாடு
#எச்சம்
#முன்னம்
#பொருள்
#துறை
#மாட்டு
#வண்ணம்

## அடிக்குறிப்பு

பகுப்பு:தொல்காப்பியம்
அன்னலட்சுமி இராசதுரை

**அன்னலட்சுமி இராசதுரை** இலங்கைப் பத்திரிகை வரலாற்றில் ஐம்பது ஆண்டுகளாக ஒரு பெண் பத்திரிகையாளராக தன்னை நிலை நிறுத்திக் கொண்டவர். 'யாழ் நங்கை' என்ற புனைபெயரில் பல சிறுகதைகள் எழுதியவர்.

## வாழ்க்கைச் சுருக்கம்
திருமதி அன்னலட்சுமி இராஜதுரை யாழ்ப்பாணம் திருநெல்வேலியைப் பிறப்பிடமாகக் கொண்டவர். திருநெல்வேலி செங்குந்த இந்துக் கல்லூரி, சுன்னாகம் இராமநாதன் கல்லூரி ஆகியவற்றில் கல்வி கற்றவர். பத்திரிகைத்துறை, ஆங்கிலம் ஆகியவற்றில் டிப்ளோமா தேர்ச்சிச் சான்றிதழ்கள் பெற்றார். ஓவியத்துறையிலும் ஆசிரியர் தராதரப் பத்திரம் பெற்றார்.

## பத்திரிகைத் துறையில்
1962 ஆம் ஆண்டில் வீரகேசரியில் உதவி ஆசிரியராக தன்னை இணைத்துக் கொண்ட இவர், செய்திகளோடு 'மாணவர் கேசரி' என்னும் பக்கத்தையும் பொறுப்பாகக் கவனித்தார். 1966 இல் வீரகேசரி நிறுவனம் வெளியிட்ட 'ஜோதி' என்னும் குடும்ப வார இதழின் பொறுப்பாசிரியாரானார். 1969 ஆம் ஆண்டு முதல் வீரகேசரி நாளிதழின் கட்டுரைப் பகுதிக்கு பொறுப்பாக இருந்தார். 1973 முதல் 1984 மித்திரன் வார மலர் பத்திரிகையின் பொறுப்பாசிரியராகவும் பணியாற்றினார். 1984 முதல் 1999 வரை வீரகேசரி நாளிதழ் செய்தி பகுதியில் பணியாற்றியதுடன், மகளிர் பகுதி, இலக்கியப் பகுதி போன்ற சிறப்புப் பக்கங்களுக்கும் நாளிதழின் சிறப்பு மலர்களுக்கும் பொறுப்பாக இருந்தார். 2000 ஆம் ஆண்டு தொடக்கம் மங்கையர் கேசரி, கலைக்கேசரி ஆகிய வார அனுபந்தங்களின் பொறுப்பாசிரியராகவும் செயற்பட்டார். 2010 ஆம் ஆண்டு தொடக்கம் வெளிவரும் கலைக்கேசரி மாத சஞ்சிகையின் ஆசிரியராகவும் உள்ளார்.

## எழுத்துத் துறையில்
வானொலி நாடகம், உரைச்சித்திரம், வானொலி மகளிர் நிகழ்ச்சி முதலியவற்றையும் எழுதித் தயாரித்தார். தொலைக்காட்சி நிகழ்ச்சிகளிலும் கலந்துகொண்டு சிறப்பிப்பவர். சிறுகதை, கட்டுரை, கவிதை, நாவல், விமர்சனம் என பல துறைகளிலும் தடம் பதித்தவர்.

## வெளிவந்த நூல்கள்
*விழிச்சுடர் (குறுநாவல்)
*உள்ளத்தின் கதவுகள் (புதினம்)
*நெருப்பு வெளிச்சம் (சிறுகதைத் தொகுப்பு)
*இருபக்கங்கள் (கவிதைத் தொகுப்பு)
*நினைவுப் பெருவெளி

## விருதுகள்
*இவரது பத்திரிகைப் பணியைப் பாராட்டி இந்துக் கலாசார அமைச்சு 1992 ஆம் ஆண்டு 'தமிழ்மணி' விருது வழங்கிக் கௌரவித்தது.
*சிறந்த பத்திரிகையாளருக்கான விருதை 1993 ஆம் ஆண்டு எட்மண்ட் விக்கிரமசிங்க அறக்கட்டளை, அன்றைய அரசுத்தலைவர் டி. பி. விஜயதுங்க மூலம் இவருக்கு வழங்கிக் கௌரவித்தது.
*மல்லிகை அட்டையில் இவரது படத்தைப் பிரசுரித்துச் சிறப்பித்தது.
## மேற்கோள்கள்

## வெளி இணைப்புகள்
*சர்வதேச மகளிர் தினம் மார்ச் – 8: பத்திரிகைத்துறையில் ஓர் சாதனை மாது…
பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ்ப் பெண் எழுத்தாளர்கள்
பகுப்பு:இலங்கைத் தமிழ் ஊடகவியலாளர்கள்
அதிசய மனிதன்

**அதிசய மனிதன்** 1990 ஆம் ஆண்டு தக்காளி சி. சீனிவாசன் தயாரித்து மற்றும் வி. பிரபாகர் இயக்கிய ஒரு  திகில் தமிழ்த் திரைப்படம். இது நாளை மனிதன் திரைப்படத்தின் தொடர்ச்சி.

## வகை
பேய்ப்படம்

## கதை

கௌதமி மற்றும் அவரது நண்பர்கள் வனாந்திரத்திலுள்ள ஒரு பங்களாவுக்கு வந்து தங்குகின்றனர். 
விஞ்ஞானிகளால் உருவாக்கப்பட்ட அழிக்க இயலாத மனிதன், மிருக வெறியில் சாவில் இருந்து உயிருடன் வந்து நண்பர்களை ஒருவர் பின் ஒருவராகக்  கொலை செய்கிறான். மெதுவாக, பிசாசு போன்ற அந்த மனிதன் ஒவ்வொருவரையும் கொன்று அந்த பங்களா வரை வருவது  திகில் எதிர்கொள்ளும் நொடிகள். பேய் மனிதன் வடிவத்தில் துரத்தும் அவனிடம் இருந்து பயந்த சுபாவம் உள்ள கௌதமி தப்பி வர சிறப்பு போலீஸ் அதிகாரியான நிழல்கள் ரவி பிரத்யேக லேசர் துப்பாக்கி மூலம் அந்த மனிதனை அழிக்கிறார்.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:கௌதமி நடித்த திரைப்படங்கள்
தோல் (பாட்டின் வனப்பு)

**தோல்** என்பது பாட்டின் வனப்புகளாகத் தொல்காப்பியம் காட்டும் 8 வனப்புகளில் ஒன்று. 

இழுமென இழிதரும் அருவி திருமுருகாற்றுப்படை ஈற்றயலடி என்னும்போது ‘இழும்’ என்னும் சொல் வழிந்தோடும் ஓசையை உணர்த்துவதை அறிகிறோம். சமனிலத்தில் ஆறு பரந்து ஓடுவதைப் பார்க்கிறோம். இவற்றைப் போல பல அடிகள் விழுமிய பொருளை விளக்கிக்கொண்டு இழும் எனப் பரந்து நடக்கும் அடிகளைக் கொண்ட பா அல்லது பாட்டு தோல் என்னும் வனப்பாகும்.

மலைபடுகடாம் என்னும் நூல் தோல் வனப்புக்கு எடுத்துக்காட்டாகத் திகழ்கிறது. 

## அடிக்குறிப்பு

பகுப்பு:தொல்காப்பியம்
நான் புடிச்ச மாப்பிள்ளை

**நான் புடிச்ச மாப்பிள்ளை** என்பது 1991ஆம் ஆண்டு வெளியான தமிழ்த் திரைப்படம்.

## வகை
குடும்பப்படம்

## கதை

கிராமத்து தலைவராக இருக்கு கதாநாயகன் , அவரது பதவியை அவரின் பெயரை கெடுக்கும் வகையில் நடக்கும் அவரது அக்கா கணவர், அக்கா மகன் ஆகியோரைச் சுற்றி பின்னப்பட்ட இயல்பான கிராமத்து கதை.  பண்புடன் இருக்கும் தரகரை மதிக்கும் கதாநாயகன் அவரது மகளை மணக்கிறான். இதனால் தனது தாய் உட்பட அனைவரின் வெறுப்புக்கும் உள்ளாகிறான். விரும்பி மணந்த தரகரின் மகள் எதிர்பாராமல் இறந்து விட மறுபடியும் மணம் புரிய அவனது மாமனார் கட்டயப்படுத்துகிறார். அவரின் வற்புறுத்தலுக்காக அக்கா மகளையே மணமுடிக்கிறான். உறவுகள் மீண்டும் சேர்கின்றன ஆனால் அவரது மாமனாரைக் குற்றம் சாட்டி பிரித்து விடுகிறார்கள். உண்மையை உணர்ந்து கதாநாயகன் தேடிச் செல்லும் முன் உயிர் துறக்கிறார் அந்த பாசமுள்ள மாமனார்.
## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
நீலம் புயல்

**நிலம் புயல்** அல்லது **நீலம் புயல்** (Cyclone Nilam) என்பது 2012 ஆண்டில் வங்கக் கடலில் உருவான மூன்றாவது, இரண்டாவது அதி தீவிரப் புயலும் ஆகும். வங்கக் கடலில், தென் கிழக்கு பகுதியில் அந்தமான் அருகே 2012 அக்டோபர் 26 ஆம் தேதி, குறைந்த காற்றழுத்தத் தாழ்வு மண்டலம் உருவானது. சென்னைக்கு அருகில், 550 கி.மீ., தொலைவில் நிலை கொண்டிருந்த இந்த தாழ்வு மண்டலம், தொடர்ந்து வலுவடைந்து, அதிதீவிர காற்றழுத்த தாழ்வு மண்டலமாக உருவாகியது; 2012 அக்டோபர் 30 காலை, அது புயலாக மாறியது.

## பாதிப்புக்கள்
### இந்தியாவில்
thumbnail|இடது|நீலம் புயலின் பாதை
இந்தியாவின் தென்பகுதியின் சில இடங்களில் மணிக்கு ஏறத்தாழ 100 கிலோமீற்றர் வேகத்தில் நீலம் புயல் வீசியது. கடற்கரைப் பகுதிகளில் ஒன்றில் இருந்து இரண்டு  மீற்றர் உயரம் அளவிற்கு கடலலைகள் உயர்ந்தன.

### இலங்கையில்

இலங்கையில் நீலம் புயல் தாக்கத்தை ஏற்படுத்தவில்லையாயினும் காற்றழுத்தத் தாழ்வு மண்டலம் காரணமாகப் பொழிந்த மழையால் இலங்கையின் சில பாகங்களில் பாதிப்பு ஏற்பட்டது. இதன் காரணமாக மூன்று பேர் இறந்ததுடன் 69,659 பேர் பாதிக்கப்பட்டதாக இலங்கையின் அனர்த்த முகாமைத்துவ மத்திய நிலையம் தெரிவித்தது. பலத்த காற்று வீசியதையடுத்து யாழ்ப்பாணத்தின் வடமராட்சிப் பகுதிக்கு உயரழுத்த மின்சாரத்தை எடுத்து வரும் மின் கம்பங்கள் சரிந்து விழுந்ததால் ஏறத்தாழ 24 மணித்தியாலங்கள் மின்தடங்கல் ஏற்பட்டது. மேலும் சீரற்ற காலநிலையால் நுவரெலியா மாவட்டத்தில் பொகவந்தலாவ ஒலிரோசரிப் பாடசாலை சேதமடைந்ததையடுத்து நுவரெலியா மாவட்டப் பாடசாலைகளுக்கும் விடுமுறை விடப்பட்டது. மேலும் தெற்கு விரைவு நெடுஞ்சாலைப் போக்குவரத்தும் மண்சரிவு காரணமாகப் பாதிக்கப்பட்டது.

## மேற்கோள்கள்

## வெளி இணைப்புகள்
* இந்திய வானிலை அவதானிப்பு நிலையம் 
* Joint Typhoon Warning Center  
* Corporate Disaster Resource Network, India  

பகுப்பு:இந்தியாவில் சூறாவளிகள்
பகுப்பு:இலங்கையில் சூறாவளிகள்
பகுப்பு:2012 நிகழ்வுகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:கருநாடக வரலாறு (1947- தற்போதுவரை)
பகுப்பு:தமிழகத்தில் பேரிடர்கள்
ரவிதாசர்

**குரு ரவிதாஸ்**  வட இந்தியாவை சேர்ந்த துறவியாவார். இவர் 15ஆம் நூற்றாண்டுகளில் பிரபலமாக இருந்த பக்தி மார்க்கத்தின் முக்கியமான துறவியாவார். இவர் ஒரு சிறந்த சமூக-மத சீர்திருத்தவாதி, புலவர். இவர் பஞ்சாப் பகுதியில் செருப்பு தைக்கும் சமூகத்தில் பிறந்தவர். இவர் மீராவின் குருவாக அறியப்பட்டவர். கபீரும், ரவிதாசரும் குரு  ராமானந்தரின் சீடர்களாவர். 1528-இல் வாரணாசியில் முக்தி அடைந்தார். 

## மேற்கோள்கள்


பகுப்பு:இந்துத் துறவிகள்
பகுப்பு:இந்து சமயப் பெரியார்கள்
பகுப்பு:இந்திய மெய்யியலாளர்கள்
பகுப்பு:வைணவ அடியார்கள்
நாளை மனிதன்

**நாளைய மனிதன்** (*Naalai Manithan*) என்பது தக்காளி சி. சீனிவாசன் தயாரித்து மற்றும் வி. பிரபாகர் இயக்கி 1989 ஆம் ஆண்டில் வெளிவந்த ஒரு  திகில் தமிழ்த் திரைப்படம். இது அதிசய மனிதன் திரைப்படத்தின் முதல் பாகம்.

## வகை
பேய்ப்படம்

## கதை

ஒரு அறிவியல் சோதனை நிகழ்த்தும் ஆராய்ச்சி மருத்துவர் தான் கண்டு பிடித்த மருந்தை கொலைகாரனின் பிரேதத்துக்கு செலுத்துகிறார்.  பின்னர் கொலைகாரன் அழிக்கமுடியாத சக்தியாக வருகிறான்.  மருத்துவர்கள் மற்றும் அவரது குடும்பத்தினர் கொலை தொடங்குகிறது;  கொலைகாரன்  பற்றிய ரகசியங்கள் அறிய முயற்சி எடுக்கும் போலீஸ்காரர் அவனது சக்தியை பற்றி உணர்கிறார். கிணறுக்குள் அவன் தள்ளப்பட்டு மூடப் படுகிறான் என்பதுடன் தொடரும் என்பதாக கதை முடிகிறது.

## மேற்கோள்கள்

பகுப்பு:1989 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
தொன்மை (பாட்டின் வனப்பு)

**தொன்மை** என்பது பாட்டுன் வனப்புகளாகத் தொல்காப்பியம் காட்டும் 8 வனப்புகளில் ஒன்று. 

தொன்மை என்பது காலங்காலமாகப் பேசப்பட்டுவரும் செய்தி. இதனை நாம் கதை என்கிறோம். கதை கூறும் பா அல்லது பாட்டு தொன்மை வனப்பினைக் கொண்டது. 
இராமசரிதம், பாண்டவசரிதம் போன்றவற்றின் மேல் வரும் செய்யுள் தொன்மை வனப்புக் கொண்டது. 
## அடிக்குறிப்பு

பகுப்பு:தொல்காப்பியம்
மொசார்ட் விளைவு

**மொசார்ட் விளைவு** (Mozart effect) என்பது ஆஸ்ட்ரியா நாட்டில் பிறந்து 1756 – 1791 காலத்தில் வாழ்ந்த ஒரு மாபெரும் இசை மேதையான. மோட்சார்டின் சொனாட்டா(Sonata)(K448) இசையை 10 நிமிடம் கேட்டால் சாதாரணப் பொருட்களுடன் தொடர்புடைய காலம் மற்றும் இடம் பற்றிய கற்பனைத் திறன் தற்காலிகமாக மேம்படுகிறது என்ற கருத்தாகும். 1993 ல் ரௌச்சர்(Rauscher)என்ற ஆய்வாளர் இதனைக் கூறினார்.  இந்த அகநிலை மாற்றம் 10 -15 நிமிடங்களுக்கு மட்டுமே இருந்தது. சில ஆராய்ச்சியாளர்கள் அதை உறுதி செய்தாலும் வேறு சிலர் இதை ஒப்புக் கொள்ள மறுத்தனர். இசையில் மயங்கி தன் மனதைப் பறிகொடுத்துவிட்டு மகிழ்ச்சியால் துள்ளி எழும்போது ஏற்படும் உற்சாகமே இப்படி வெளிப்படுகின்றது என்றும், நுகர் உணர்வு இல்லாவிட்டால் இப்படி நிகழ வழியில்லை என்றும், மொசார்ட் விளைவு என்று ஒன்றும் இல்லை என்றும் இவர்கள் கூறினார்கள்.

இதனால் ஆராய்ச்சியாளர்கள் எலிகளை வைத்து மொசார்ட் இசையின் தாக்கம் எவ்வாறு இருக்கிறது என ஆராய்ந்தனர். எலிகளின் சுறுசுறுப்பு இசை கேட்ட பின் இயல்பு நிலையைக் காட்டிலும் அதிகமாக இருந்தது. ரசிப்புத் தன்மை, திறன் வளர்ச்சிக்கு ஒரு காரணமாக அமைந்திருக்கவில்லை எனக் கண்டறிந்தனர். சிறு வயதுக் குழந்தைகளுக்கு இசைப் பயிற்சி அளித்த போது அவர்கள் இசைப்பயிற்சி பெறாத குழந்தைகளை விட செயல் திறன்மிக்கவர்களாக இருந்தனர். இதை PET எனப்படும் பாசிட்ரான் உமிழ்வு வரைபடம் காட்டி(Positron emission tomography ) மூலமும் காந்த ஒத்ததிர்வு வரைபடம் காட்டி மூலமும் மூளையை விரிவாக ஆராய்ந்தனர்.

இசை கேட்டு ரசிக்கும் போது மூளையின் பல பகுதிகள் ஒரு சேர தூண்டப்படுகின்றன. இசையின் சுருதி, தாளம், பண்திறம் அதிர்வெண், ஒத்ததிர்வு, சுரம், ஒலிப்பண்பு, ஏற்ற இறக்கம் போன்ற பல இயற்பியல் தன்மைகள் மூளையின் வெவேறு பகுதிகளினால் உணரப்படுகின்றன. அதாவது இசை மூளையின் பல பகுதிகளை சட்டென உறக்க நிலையிலிருந்து இயக்க நிலைக்கு உயர்த்தி விடுகின்றது. அது போல ஒரு பொருளைக் கொண்டு வினையாற்றும் போதும் மூளையின் வேறு பல பகுதிகள் தூண்டப்படுகின்றன. இப் பகுதிகள் யாவும் இசை உணர் பகுதிகளுடன் மேற் பொருந்தியிருக்கின்றன. இதனால் இசை கேட்டுக் கொண்டே வினையாற்றும் போது செயல் திறன் வெகுவாக மேம்படுகின்றது எனக் கண்டறிந்துள்ளனர்.) இசைக்கும், உயிரினங்களுக்கும் ஒரு உள்ளார்ந்த தொடர்பு இருப்பதையே இவை தொட்டுக் காட்டுகின்றன.

உணர் திறனைக் கொண்டு நினைவாற்றலை மேம்படுத்திக் கொள்ள முடியும் என்பதற்கு மொசார்ட் விளைவு ஒரு சான்றாகும். சிறிது நேரமே மொசார்ட் இசையை கேட்டாலும் குழந்தைகளின் செயல் திறன் பெரிதும் மேம்படுகின்றது. கற்பனைத் திறனில் குறிப்பிடும்படியான தற்காலிய மாற்றமும், கணக்குப் போடுதல், சதுரங்கம் விளையாடுதலில் புத்திசாலித்தனமும், குழப்பமின்றி விரைந்து செயல்படும் தன்மையும் ஏற்படுகின்றன. வலிப்பு நோய் (epilepsy) வந்தவர்கள் இசையால் குணமடைந்துள்ளதாக ஆய்வுகள் தெரிவிக்கின்றன.  கற்றலில் குறைபாடு டிஸ்லெக்சியா, கவனச்சிதைவு நோய், ஆட்டிசம், மனமற்றும் உடலியக்கக் குறைபாடுடையோர்  மன நோய் உள்ளவர்கள் இசையால் ஓரளவு குணமடைகின்றார்கள். இசை, நரம்புகளின் மூலம் நடைபெறும் செய்திப் பரிமாற்றங்களை ஒழுங்குபடுத்துவதால் இந்த உடலியல் மாற்றங்கள் ஏற்படுகின்றன எனக் கண்டறிந்துள்ளனர்.

## மேற்கோளும் குறிப்புகளும்

## வெளியிணைப்புகள்
*""Mozart's music does not make you smarter, study finds", Science Daily, May 10, 2010
* Dowd, Will. (2008-02-06) ISSN 15565696. The myth of the Mozart effect
* Skeptic's Dictionary - The Mozart Effect
* [Extensive collection of articles and links - [Danish National Chamber Orchestra|Danish Radio Sinfonietta]]
* Frequently asked questions on the Mozart Effect 

பகுப்பு:கல்வி உளவியல்
கபிஸ்தலம்

**கபிஸ்தலம்**, தஞ்சாவூர் மாவட்டத்தில் பாபநாசம் தாலுக்காவில் அமைந்துள்ள  ஒரு கிராமம் ஆகும். இது காவேரி ஆற்றின் கரையில் உள்ளது. கும்பகோணத்திலிருந்து 14 கி.மீ. தொலைவிலும் பாபநாசத்தில் இருந்து 2 கி.மீ. தொலைவிலும் அமைந்துள்ளது. இக்கிராமம் பாபநாசம் சட்டமன்றத் தொகுதிக்கு உட்பட்டதாகும். இது அரசியல்வாதி ஜி.கே. மூப்பனார் அவர்கள் பிறந்த இடம் ஆகும். இந்த கிராம மக்கள் பட்டு நெசவுக்கு புகழ்பெற்றவர்கள். 

முக்கிய பயிர்கள்: நெல், கரும்பு மற்றும் காய்கறிகள். இந்த கிராமத்தின் பெயர்  கஜேந்திரவரத கோவிலின் தொன்மையிலிருந்து பெறப்பட்டது. இது கல்லணை-பூம்புகார் மாநில நெடுஞ்சாலையில் அமைந்துள்ளது. கஜேந்திரவரத கோயில் ஒரு புனித தலமாகும். (38-ஆவது திவ்யதேசம் ஆகும்)

## மேற்கோள்கள்

* District Development Authority, Thanjavur
பகுப்பு:தஞ்சாவூர் மாவட்டத்திலுள்ள கிராமங்கள்
திருக்கண்ணங்குடி

**திருக்கண்ணங்குடி** என்ற புறநகர் தமிழ்நாட்டின் நாகப்பட்டினம் மாவட்டத்திலுள்ள சிக்கல் என்ற ஊருக்கருகில் உள்ளது. இங்குள்ள லோகநாதபெருமாள் திருக்கோவில் 108 திவ்ய தேசங்களில் ஒன்றாகவும் பஞ்ச கிருஷ்ணஷேத்திரங்களில் ஒன்றாகவும் உள்ளது.

## பஞ்ச கிருஷ்ணஷேத்திரங்கள்
கபிஸ்தலம், திருக்கோவிலூர், திருக்கண்ணங்குடி, திருக்கண்ணபுரம், திருக்கண்ணமங்கை ஆகியவை பஞ்ச கிருஷ்ணஷேத்திரங்கள் என்று அழைக்கப்படுகின்றன.

## மேற்கோள்கள்

பகுப்பு:108 திவ்ய தேசங்கள்
பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்‎
திருக்கண்ணமங்கை

**திருக்கண்ணமங்கை** (ஆங்கிலம்:Thirukannamangai), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தின் குடவாசல் வட்டத்தில் உள்ள ஓர் ஊர் ஆகும்.

இங்குள்ள பக்தவத்சலப்பெருமாள் கோவில், 108 திவ்ய தேசங்களில் ஒன்றாகவும் பஞ்ச கிருஷ்ண தலங்களுள் ஒன்றாகவும் உள்ளது.

## மேற்கோள்கள்

*http://tnmaps.tn.nic.in/district.php?dcode=20 

பகுப்பு:108 திவ்ய தேசங்கள்
பகுப்பு:திருவாரூர் மாவட்டத்திலுள்ள கிராமங்கள்
திருவடிவழகியநம்பி பெருமாள் திருக்கோவில்

**திரு அன்பில் திருவடிவழகியநம்பி பெருமாள் திருக்கோவில்** (*Sundararaja Perumal temple*), தமிழ்நாட்டின் திருச்சி மாவட்டத்திலுள்ள, இலால்குடி நகராட்சிக்கு அருகில், கொள்ளிடம் ஆற்றங்கரையோரம் அமைந்துள்ள திருத்தலமாகும். இது 108 திவ்யதேசங்களில் ஒன்றாகும்.சோழ நாட்டு ஐந்தாவது திருத்தலம்.

## மங்களாசாசனம்
திருமழிசை ஆழ்வாரால் ஒரே ஒரு பாசுரத்தில் மட்டும் இத்தலம் பாடப்பட்டுள்ளது. பெருமாள் கிடந்த நிலையில் காட்சிதரும் ஏழு தலங்களைக் குறிப்பிடும் அவரது நான்முகன் திருவந்தாதிப் பாசுரத்தில் இத்தலமும் அவற்றுள் ஒன்றாகக் குறிப்பிடப்பட்டுள்ளது. 


நாகத் தணைக்குடந்தை வெஃகா திருவெவ்வுள்,
நாகத் தணையரங்கம் **பேரன்பில்**, - நாகத்
தணைப்பாற் கடல்கிடக்கு மாதி நெடுமால்,
அணைப்பார்  கருத்தனா வான் (2417)


## படங்கள்

Image:tiruanbil5.jpg|மூன்றடுக்கு ராஜகோபுரம்
Image:tiruanbil3.jpg|கோவில் கொடிமரம்
Image:tiruanbil2.jpg|தாரக விமானம்
|பரமபத வாசல்

## கோவில் அமைவிடம்
* விக்கிமேப்பியாவில் கோவில் அமைவிடம்

பகுப்பு:108 திவ்ய தேசங்கள்
மீரா

**மீரா** என்ற பெயரில் உள்ள கட்டுரைகள்:

*மீராபாய்
*மீரா (திரைப்படம்)
*மீரா பென்
*மீரா (கவிஞர்)
*மீரா ஜாஸ்மின், மலையாள நடிகை
*மீரா நாயர், திரைப்பட இயக்குநர்
*மீரா குமார், இந்திய அரசியல்வாதி
*மு. மீரா சலீமுல்லாஹி, மலேசிய எழுத்தாளர்
*மீரா மொகிதீன் ஜமால்தீன், இலங்கை எழுத்தாளர்
*மிரா அல்பாசா, ஆன்மிகவாதி
நாங்கூர்

**நாங்கூர்** அல்லது **திருநாங்கூர்**  தமிழ்நாட்டின் மயிலாடுதுறை மாவட்டம் , சீர்காழி வட்டம், சீர்காழி ஊராட்சி ஒன்றியத்தைச் சேர்ந்த ஒரு கிராமம். இங்கு 'திருமணிமாடம்' அல்லது 'மணிமாடக் கோவில்' எனப்படும் 'சாச்வததீபநாராயணர் திருக்கோவில்' அமையப்பெற்றுள்ளது. இக்கோவில் ஆழ்வார்களால் பாடப்பெற்றது. 108 திவ்ய தேசங்களில் ஆறு கோயில்கள் திருநாங்கூரிலும் ஐந்து கோயில்கள் திருநாங்கூருக்கு மிக அருகிலும் அமைந்துள்ளன. இப் பதினொரு திவ்யதேசங்களும் திருநாங்கூர் பதினொரு திருப்பதிகள் என அழைக்கப்படுகின்றன.

## மேற்கோள்கள்

பகுப்பு:108 திவ்ய தேசங்கள்
பகுப்பு:மயிலாடுதுறை மாவட்டத்திலுள்ள கிராமங்கள்
இடபாரூட மூர்த்தி

**ரிஷபாரூடர்**, அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகவும்.இடபாரூடரை அபிசேகம் செய்ய உடல் நோய் தீரும், குழந்தை பாக்கியம் உண்டாகும், திருமந்திர பொருள் விளங்கும். அருகம்புல் அர்ச்சனையும், தாம்பூல நைவேத்தியமும் பிரதோஷ காலங்களில் கொடுக்க நினைத்தது நடைபெறும். உயர்பதவி கிட்டும். இங்குள்ள சிவனை வில்வ நீரால் அபிசேகம் செய்ய அடுத்த பிறவியிலும் சிவனின் அருள் பரிபூரணமாய் கிடைக்கும் என்பது ஐதீகம்.

## சொல்லிலக்கணம்

ரிஷபம் என்றால் காளை, காளையுடன் இருக்கும் சிவனின் உருவத்திருமேனி ரிஷபாரூடர் என்று வழங்கப்படுகிறது. 

## வேறு பெயர்கள்
* ஏறமர் கடவுள்
* விடையேறிய விமலர்
* விடையேறுவர்
* விருஷப வாகனன் - சமஸ்கிருதம்
* பெற்றம் ஊர்ந்தவர்

## தோற்றம்
காளையின் மீது நான்கு கரங்களுடன் சிவபெருமான் காட்சிதருகிறார். உடன் உமையம்மையும் இடதுபுறம் வீற்றிருக்கிறார்.

## உருவக் காரணம்

அசுரர்கள் தொல்லையினால் தேவர்கள் கயிலாயம் சென்று தங்களை காப்பாற்ற சிவனிடம் முறையிட்டனர். சிவன் தேவர்களால் செய்யப்பட்ட தேரில் ஏறி அசுரர்களுடன் போருக்கு புறப்பட்டார். தேரின் அச்சு முறிந்து விட்டது. சிவனிடம் கொண்ட அன்பின் காரணமாக மகாவிஷ்ணு காளை உருவம் கொண்டு சிவனை ஏற்றிச் சென்றார். 

## கோயில்கள்
விராதனூர், மதுரை அருகே, தமிழ்நாடு
திருவாவடுதுறை, தமிழ்நாடு

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
விருந்து (பாட்டின் வனப்பு)

**விருந்து** என்பது பாட்டின் வனப்புகளாமத் தொல்காப்பியம் காட்டும் 8 வனப்புகளில் ஒன்று. 

விருந்து என்பது புதுமை. புதிதாக வந்தவரை விருந்தினர் என்கிறோம். புதுமையாகச் செய்யப்பட்ட யாப்பை விருந்து என்கிறோம்.

முன்னவர் சொன்ன வழியில் சென்று புதிய யாப்பு நிழலை உண்டாக்குவது விருந்து என்னும் வனப்பு. 

திருக்குறளில் உள்ள குறள் வெண்பா நெறி தொல்காப்பியத்தில் உள்ளது. முதுமொழிக்காஞ்சியில் உள்ள ஓரடித் தொகுப்புப் பாடலமைதி விருந்து வனப்பு.

## அடிக்குறிப்பு

பகுப்பு:தொல்காப்பியம்
இயைபு (பாட்டின் வனப்பு)

**இயைபு** என்பது பாட்டின் வனப்புகளாகத் தொல்காப்பியம் காட்டும் 8 வனப்புகளில் ஒன்று.

இடையின, மெல்லின ஒற்றில் முடியும் பா உள்ள யாப்பு இயைபு என்னும் வனப்பாகும்.

ஞணநமன யரலவழள எழுத்துகளில் முடியும் பா கொண்ட யாப்பு இயைபு வனப்பாகும்.

சிலப்பதிகாரம் நூலின் காதைகள் ‘ன்’ எழுத்தில் முடிகின்றன. இதனை இயைபு வனப்பு எனலாம்.
## அடிக்குறிப்பு

பகுப்பு:தொல்காப்பியம்
பொதுமக்கள் பாதுகாவலுக்கான குழு

thumb
**பொதுமக்கள் பாதுகாவலுக்கான குழு** (*Committee of Public Safety*, பிரெஞ்சு: *Comité de salut public*) என்பது பிரெஞ்சுப் புரட்சியின் பயங்கர ஆட்சி காலகட்டத்தில் பிரான்சை நிர்வகித்த ஒரு அமைப்பு.

ஏப்ரல் 1793 இல் பிரான்சின் அப்போதைய நாடாளுமன்றமான தேசிய மாநாட்டால் இக்குழு உருவாக்கப்பட்டது. இதற்கு முன்வந்த நாட்டின் பொதுப்பாதுகாப்புக்கான குழுவிடமிருந்து (*Committee of General Defence*) புரட்சிகர குடியரசான பிரான்சை வெளிநாட்டு எதிரிகளிடமிருந்தும் உள்நாட்டுக் கலகங்களிடமிருந்தும் காக்கும் பொறுப்பை ஏற்றுக் கொண்டது. ஜூலை 1793 இல் புனரமைக்கப்பட்டபின் நடைமுறையில் பிரான்சை ஆளும் நிர்வாக அமைப்பாக மாறியது. முதலில் ஒன்பது உறுப்பினர்களும் பின்பு பன்னிரண்டு உறுப்பினர்களும் கொண்டிருந்த இக்குழுவுக்கு போர்க்கால நடவடிக்கையாக பெரும் அதிகாரங்கள் தரப்பட்டன. இராணுவம், நீதித்துறை, நாடாளுமன்ற ஆகிய மூன்று அரசுப் பிரிவுகளையும் மேலாண்மையும் மேற்பார்வையும் செய்யும் அதிகாரம் இக்குழுவிடம் இருந்தது. நாடாளுமன்றத்தின் நிர்வாக அமைப்புகளும் அமைச்சர்கள் இதன் மேற்பார்வையில் செயல்பட்டனர். பிரான்சுக்கு எதிரான வெளிநாட்டுக் கூட்டணியினையும், உள்நாட்டு எதிர்ப் புரட்சியாளர்களின் கலகங்களையும் ஒரு சேர எதிர்த்து வந்த இக்குழுவின் அதிகாரங்கள் படிப்படியாக அதிகரித்து நாட்டின் பெரும் சர்வாதிகார அமைப்பாக உருவானது.

ஜூலை 1793 இல் மிதவாத குடியரசுக் கட்சியினர் (கிரோண்டிஸ்டுகள்) தேசிய மாநாட்டில் தோற்கடிக்கப்பட்டனர். தீவிரவாத ஜேக்கோபின்களான மேக்சிமில்லியன் ரோபெஸ்பியர், செய்ன் ஜஸ்ட், ஜார்ஜஸ் கௌத்தான் ஆகியோர் இக்குழுவில் இணைந்தனர். இதன் பின் குழுவின் அதிகாரம் உச்சத்தை அடைந்து அதன் நடவடிக்கைகள் தீவிரமாகின. டிசம்பர் 1793 இல் நாடாளுமன்றம் சட்டபூர்வமாக அனைத்து அரசு அதிகாரத்தையும் இக்குழுவிடம் ஒப்படைத்தது. ரோபெஸ்பியரின் தலைமையில் இக்குழு ஒரு சர்வாதிகார அமைப்பாக பிரான்சை ஆண்டது. பதினான்கு தனி ஆர்மிகளை உருவாக்கி புரட்சிகர பிரான்சின் வெளிநாட்டு, உள்நாட்டு எதிரிகளுடன் மோதியது. போர்க்கால நிதிநேருக்கடியை சமாளிக்க பொருட்களின் விலைகளுக்கு உச்ச வரம்பினை நிர்ணயித்ததுடன் தொழிலாளர்களின் ஊதியத்தையும் கட்டுப்படுத்தியது. உள்நாட்டு எதிர்ப்பினை சமாளிக்க பயங்கர ஆட்சியினை கைகொண்டது. புரட்சியின் எதிரிகள் என்று குற்றம் சாட்டப்பட்டவர்கள் அனைவரையும் கில்லோட்டின் எந்திரம் மூலம் கொன்றது.

குழுவின் அடக்குமுறைகள் கட்டுமீறிப்போனதால், ஜேக்கோபின்களின் எதிரிகள் தெர்மிடோரிய எதிர்வினை எனப்படும் எதிர்ப்புரட்சி ஒன்றை நடத்தி அதன் ஆட்சியைக் கவிழ்த்தனர். ஜூலை 27, 1794 இல் நடைபெற்ற இவ்வாட்சி மாற்றத்தினால் ரோபெஸ்பியர், செய்ன் ஜஸ்ட் உள்ளிட்ட குழு உறுப்பினர்கள் கில்லோட்டின் மூலம் கொல்லப்பட்டனர். இதன் பின்னர் இக்குழுவின் செல்வாக்கு வெகுவாகச் சரிந்து 1795 இல் புதிய அரசியலமைப்புச் சட்டம் ஏற்கப்பட்ட பின் இது கலைக்கப்பட்டது.

## குறிப்புகள்

## மேற்கோள்கள்
*Belloc, Hillaire. *Danton: A Study*. New York: Charles Scribner's Sons, 1899.
*Furet, François. *Revolutionary France, 1770-1880*. Oxford: Blackwell Publishing, 1992.
*Palmer, R.R. *Twelve Who Ruled* (1941, )
*Madelin, Louis. *The French Revolution.* New York: G.P. Putnam's Sons, 1916.
*Schama, Simon. *Citizens: A Chronicle of the French Revolution*. New York: Alfred A. Knopf, 1989.
*Scurr, Ruth. *Fatal Purity: Robespierre and the French Revolution*. New York: Owl Books, 2006.

## வெளி இணைப்புகள்

பகுப்பு:பிரெஞ்சுப் புரட்சி
புலன் (பாட்டின் வனப்பு)

**புலன்** என்பது பாட்டின் வனப்புகளாகத் தொல்காப்பியம் காட்டும் 8 வனப்புகளில் ஒன்று. 

தெருக்களில் மக்கள் பேசும் மொழியால் பாப் புனைந்து மக்கள் ஆராயாது எளிதாகப் புரிந்துகொள்ளும்படி செய்யுள் செய்யப்படுமேல் அது புலன் என்னும் வனப்பாகும். 

;எடுத்துக்காட்டு

பாற்கடல் முகந்த பருவக் கொண்மூ
வார்செறி முரசின் வாங்கி ஒன்னார்
மலை முற்றின்றே வயங்கு துளி சிதறிச்
சென்று அவள் திருமுகம் காணக் கடுந்தேர்
இன்று புகக் கடவுமதி பாக உதுக்காண்
மாவொடு புணர்ந்த மாஅல் போல
இரும்பிடி உடையது ஆகப்
பெருலகாடு மடுத்தக் காமக் களிறே யாப்பருங்கல விருத்தி மேற்கோள் பாடல். 
## அடிக்குறிப்பு

பகுப்பு:தொல்காப்பியம்
திருவெள்ளியங்குடி கோலவில்லி ராமர் கோயில்

**திருவெள்ளியங்குடி** தமிழ்நாட்டின்  தஞ்சாவூர் மாவட்டத்தில்  திருவிடைமருதூர் வட்டத்தில்அமைந்து இருக்கும் ஒரு வைணவ திருத்தலமாகும்.
இது ஆழ்வார்களால் பாடற்பெற்ற 108 திவ்ய தேசங்களில் ஒன்றாகும். திருமங்கையாழ்வாரால் மங்களாசாசனம் செய்யப் பெற்றது.
வாமனாவதராதத்துடன் தொடர்புடைய இத்திருத்தலம் நான்கு யுகங்களிலும் வழிபடப்பட்ட திருத்தலம். பிரம்மாண்டபுராணமும், விஷ்ணு புராணமும் இத்தலம் குறித்த ஏராளம் தகவல்களைத் தெரிவிக்கின்றன.

## தல வரலாறு
நவகிரகங்களில் சுக்கிரனாகிய வெள்ளி இத்தல பெருமானை தவமிருந்து வழிபட்டமையால் இந்த ஊர் வெள்ளியங்குடி என்ற பெயர் பெற்றது. சுக்ரபுரி என்றும் அழைப்பர். வாமனனாக அவதாரம் எடுத்து வந்த திருமாலுக்கு மூன்றடி மண் தானமளிக்க தயாரானார் மகாபலிச் சக்ரவர்த்தி. வந்திருப்பது சாதாரணச் சிறுவன் அல்ல என்று மகாபலிக்கு உணர்த்தினார் சுக்ராச்சாரியார். ஆனால் அதைக் கேட்கும் மன நிலையில் மகாபலிச் சக்ரவர்த்தி இல்லை. மகாபலி நீர் வார்த்து தானம் தரவிருக்கும் கமண்டல பாத்திரத்தின் நீர் வரும் துளையை ஒரு வண்டாக உருமாறி அடைத்து கொண்டார் சுக்ராச்சாரியார். இதை அறிந்த பகவான் நீர் வரும் தூவாரத்தை ஒரு குச்சியால் குத்த ஒரு கண்னை இழந்தார் சுக்ராசாரியர். மீண்டும் இத்தல பெருமானை நோக்கி தவமிருந்து இழந்த கண்னை பெற்றார். அசுரர்களுக்கு தச்சராக இருந்த மயன் தவமிருந்து திருமாலை வேண்ட சங்குசக்கரதாரியாக காட்சி தந்தார். பரமாத்மா இராமபிரானாக காட்சி அளிக்குமாறு வேண்டினார். திருமாலும் இராமபிரானாக காட்சி தந்தார். பராசரன், மார்க்கண்டேயர், இந்திரன், பிரம்மா, பூமிதேவி ஆகியோர் வழிபட்ட புண்னிய தலம். இந்த ஒரு தலத்தை தரிசித்தால் 108திவ்வியதேச க்ஷேத்திரங்களை தரிசித்த புண்ணியம் கிடைத்து விடும்.

## குடமுழுக்கு
சூன் 23, 2016 காலை இக்கோயிலின் குடமுழுக்கு நடந்தது. 

## மேற்கோள்கள்

பகுப்பு:108 திவ்ய தேசங்கள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பகுப்பு:இராமர் கோயில்கள்
தாண்டவம்

பரதநாட்டிய கரணங்களை ஆண் ஆடும் பொழுது, அது **தாண்டவம்** என்று அழைக்கப்பெறுகிறது. தாண்டவம் என்பது உள்ளிருக்கும் தெய்வீக பாவனைக்கேற்ப உடலின் பல்வேறு உறுப்புகள் இணைந்து இயங்குவதாகுமென பி. ஆர். நரசிம்மன் சைவ மரபும் மெய்ப்பொருளியலும் என்ற நூலில் குறிப்பிட்டுள்ளார். இந்து மத ஆண் கடவுள்களான சிவபெருமான், விநாயகன், முருகன், திருமால் ஆகியோர் தாண்டவங்களை ஆடுபவர்களாக புராணங்களிலும், இந்து சமய நூல்களிலும் சித்தரிக்கப்படுகின்றனர். இவர்களில் சிவபெருமான் இந்த தாண்டவங்கள் ஆடுவதில் வல்லவராகவும், நடன கலையின் நாயகன் என்று பொருள்படும் படி நடராசர் (நடனராசர்) எனவும் அழைக்கப்படுகின்றார். 

## சிவதாண்டவங்கள்

சைவர்களின் முழுமுதற்கடவுளான சிவபெருமான் தண்டு முனிவருக்கும், பரத முனிவருக்கும் தாண்டவங்களை கற்பித்தார் என்று நாட்டிய சாத்திரத்தின் நாலாவது அத்தியாயமான தாண்டவலட்சணத்தில் குறிப்பிடப்பட்டுள்ளது. ஆனந்த தாண்டவம் தொடங்கி பிரளய தாண்டவம் வரையான தாண்டவங்களுள் நூற்றியெட்டு தாண்டவங்களை சிவபெருமான் ஆடியதாக கூறப்படுகிறது. சிவபெருமான் ஆடுகின்ற தாண்டவங்கள் சிவதாண்டவங்கள் என்று அறியப்படுகின்றன. இவை எண்ணிக்கை அடிப்படையில் பஞ்ச தாண்டவங்கள், சப்த தாண்டவங்கள் என்று பல பரிவுகளாக அறியப்படுகின்றன.

## முருக தாண்டவங்கள்

சிவபெருமானின் இளைய குமாரனான முருகப்பெருமான் குடை தாண்டவம், துடி தாண்டவம் ஆகிய தாண்டவங்களை ஆடியுள்ளார். 

## திருமாலின் தாண்டவங்கள்

வைணவக் கடவுளான திருமால் தனது கண்ணன் அவதாரத்தில் காளிங்க நர்த்தனம் என்ற தாண்டவம் ஆடியதாக வைணவ நூல்கள் கூறுகின்றன. இவை தவிற அல்லி, குட மல் தாண்டவங்களையும் திருமால் கண்ணன் ஆவதாரத்தில் ஆடியமையாக நூல்கள் தெரிவிக்கின்றன. 

# அல்லி தாண்டவம்
# குட தாண்டவம்
# மல் தாண்டவம்
# 
## கருவிநூல்
பரதக்கலை (நூல்) - வி.சிவகாமி

## மேற்கோள்களும் குறிப்புகளும்


பகுப்பு:பரதநாட்டியம்
பகுப்பு:இந்திய நடனங்கள்
பகுப்பு:இந்து தொன்மவியல்
இழைபு (பாட்டின் வனப்பு)

**இழைபு** என்பது பாட்டின் வனப்புகளாகத் தொல்காப்பியம் காட்டும் 8 வனப்புகளில் ஒன்று. 

வல்லின ஒற்றெழுத்து வராமல் பாடும் ஆசிரியப்பா இழைபு வனப்பாகும். 

தொல்காப்பியர் பாடலின் ஒவ்வொரு அடியும் எழுத்தின் எண்ணிக்கையில் பாகுபடுத்தியுள்ளார். அதன் வழியில் பார்க்கும்போது ஆசிரியப்பாவின் நான்கு சீர்களில் குறளடி, சிந்தடி, அளவடி, நெடிலடி, கழிநெடிலடி ஆகிய ஐந்து அடிகளும் வரும்.
;எடுத்துக்காட்டு

போந்து போந்து சார்ந்து சார்ந்து
தேர்ந்து தேர்ந்து மூசி நேர்ந்து
வண்டு சூழ விண்டு நீங்கி
நீர்வாய்க் கொண்ட நீல மூர்வாய்
ஊதை வீச ஊர வாய
மணியேர் நுண்தோ டொல்கி மாலை
நண்மணம் கமழும் பன்னல் லூர
அமையேர் வளைத்தோள் அம்பரி நெடுங்கண்
இணையீர் ஓதி ஏந்திள வனமுலை
இரும்பன் மலரிடை எழுந்த மாவின்
நறுந்தழை துயல்வரும் செறிந்தேந் தல்குல்
அணிநகை நசைஇய அரியமர் சிலம்பின்
மணிமருள் வார்குழல் வளரிளம் பிறைநுதல்
ஒலிநிலவு வயங்கிழை உருவுடை மகளிரொடு
நளிமுழவு முழங்கிய அணிநிலவு மணிநகர்
இருந்தளவு மலரளவு சுரும்பளவு நறுந்தொடையலள்
களனளவு களனளவு நலனளவு நலனளவு
பெருமணம் புணர்ந்தனை என்பவஃ
தொருநீ மறைப்ப ஒழிகு தன்றே 

## அடிக்குறிப்பு

பகுப்பு:தொல்காப்பியம்
உமாமகேசுவர மூர்த்தி

**உமாமகேசன்**, என்பது அறுபத்து நான்கு மற்றும் இருபத்துநான்கு சிவத்திருமேனிகளில் ஒன்றாகும். முதற்பெரும் தம்பதியரான உமையும் சிவனும் அருகருகே அமர்ந்தருளும் திருக்கோலமே உமாமகேசத் திருக்கோலம் ஆகும்.

## உருவவியல்
மகேசன், சுகாசனத்தில் அமர்ந்து,வெண்ணீறு பூசிய மேனியும்,  மான் மழு, அஞ்சேல், அபயம் தாங்கிய நான்கு கரங்களும் கொண்டு, அ்ருகே குவளை மலரேந்திய கரத்தினளாகக் காட்சிதரும் உமையவளை அணைத்தபடி அருட்காட்சி அளிப்பான். சில வடிவங்களில், ஈசனின்  திருமடியில் அம்மை அமர்ந்திருப்பாள். கயிலையில் அம்மையும் அப்பனும் அளிக்கும் அருட்காட்சியே இந்தக்கோலம் எனப்படுவதுண்டு.

## கோயில்கள்
கோனேரிராஜபுரம் உமாமகேசுவரர் கோயில் மூலவர், இம்மூர்த்தியின் திருப்பெயரையே தாங்கிநிற்கிறார். மேலும் மீனாட்சியம்மன் கோவில் முதலான பல பழமை வாய்ந்த கோயில்களில், இம்மூர்த்தியின் திருவுருவம் அமைக்கப்பட்டு விளங்குகின்றது.

## மேலும் காண்க
* அறுபத்து நான்கு சிவவடிவங்கள்
* மகேசுவர மூர்த்தங்கள்

## மேற்கோள்கள்

பகுப்பு:சிவ உருவத்திருமேனிகள்
சோமாசுகந்தர்

**சோமாஸ்கந்தர்**, அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். சிவ பார்வதி தம்பதிகள் தங்கள் குழந்தையான கந்தனுடன் காட்சியளிப்பதை சோமாஸ்கந்தர் என்று அழைக்கிறோம். இவ்வடிவத்தில் சைவம் (சிவன்), சாக்தம் (உமை), கௌமாரம் (கந்தன்) ஆகியவற்றின் பிரதானத் தெய்வங்கள் இடம்பெற்றுள்ளன.

மகேசுவர வடிவங்களில் இந்த திருவுருவம், தமிழகத்தில் மட்டும் காணப்படுகின்ற சிறப்பான வடிவமாகும். 

பஞ்சகுண சிவமூர்த்திகளில் சோமாசுகந்தர் கருணா மூர்த்தி என்று அறியப்பெறுகிறார்.

## சொல்லிலக்கணம்
**சோமாசுகந்தர்** என்பது சமஸ்கிருத மொழிச்சொல். சோமன் எனும் சிவபெருமான் ஸ்கந்தர் எனும் முருகனுடனும், உமையுடனும் இருக்கும் உருவ நிலை சோமாஸ்கந்தர் எனப்படுகிறது. சக உமா ஸ்கந்தர் என்பது சோமாஸ்கந்தர் என்று ஆகியது.

## வேறு பெயர்கள்
* வேளுமையீசன்
* குழந்தை  நாயகர்
* இளமுருகு உடனுறையும் அம்மையப்பர்
* சச்சிதானந்தம்
* சிவனுமைமுருகு
* சேயிடை செல்வர்

## காலம்
கி.பி 7 மற்றும் கி.பி 8 ஆம் நூற்றாண்டுகளில் சோமாசுகந்தர் உருவம் வழிபாட்டில் இருந்துள்ளது. ராசசிம்ம பல்லவர் என்ற இரண்டாம் நரசிம்ம வர்மன் தான் எழுப்பிய சிவாலயங்களில் கருவறையின் உள்ளே சோமாசுகந்த புடைப்புச் சிற்பத்தினை செதுக்கியுள்ளார். 

## உருவக் காரணம்

சூரபத்மனின் கொடுமைகளை தடுக்கும் பொருட்டு தேவர்கள் சிவனிடம் முறையிட்டார்கள். அவனின் கொடுமைகளை அழிக்க ஆறு முகங்களிலிருக்கும் நெற்றிக் கண்களிலிருந்து ஆறு நெறுப்பு பொறிகளை வெளியிட்டார். அந்நெருப்பு பொறிகள் கங்கையில் விடப்பட்டு சரவணப்பொய்கையை அடைந்தன. அவைகள் ஆறு குழந்தைகளாக மாறின. ஆறு குழந்தைகளையும் ஆறு கார்த்திகைப் பெண்கள் வளர்த்தார்கள். 

ஆறுகுழந்தைகளையும் பார்வதி அணைக்கும் போது, ஒரே குழந்தையாக கந்தன் வடிவு பெற்றார். கந்தனுடன் தாயான பார்வதியும், தந்தையான சிவனும் தேவர்களுக்கு காட்சியளித்தமையை சோமாஸ்கந்தர் என்று அழைக்கின்றார்கள்.

## கோயில்கள்
* திருநெல்வேலி நெல்லயப்பர் கோவில்
* திருவாரூர் தியாகராஜ சுவாமி கோயில்
* காஞ்சிபுரம் ஏகாம்பரேஸ்வரர் கோயில்
* குமரக்கோட்டம், 
* காமாட்சியம்மன் கோயில்
* தென்காசி காசி விஸ்வநாதர் கோயில் 
* இலங்கை, திருக்கேதீஸ்வரம் 

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கஜாசுர சம்ஹாரர்

thumb|ஆனையவுணன்செற்றான்.
**கஜாசுர சம்ஹாரர்**, அறுபத்து மூன்று சிவ திருமேனிகளுள் ஒன்றாக சைவர்களால் வணங்கப்படும் வடிவமாகவும். கஜாசுரனுடன் எனும் அரக்கனை அழித்த சிவனின் திருவுருவத்திற்கு கஜாசுர சம்ஹாரர் என்று பெயர். இவரை யானை உரித்த பெருமான் என்று தமிழும் கூறுகின்றனர்.

## திருவுருவக் காரணம்
கயாசுரன் எனும் அசுரன் பிரம்மாவை நோக்கி தவமிருந்து வரத்தினை பெற்றவன். சிவனைத் தவிற மற்ற அனைவரையும் வெல்லும் வலிமை பெற்றான். அவனை அழித்திட சிவன் பிரம்மாண்ட உருவம் எடுத்தார். கயாசுரனை தனது திருவடியால் உதைக்க, அவன் கழிந்த கோலத்தில் உலகின் மீது விழுந்தான். மற்றொரு திருவடியால் அவனது  தலையை மிதித்து தொடையில் ஊன்றியவாறே  தனது நகங்களால் பிளந்து அவனது தோலை கதறக் கதற உரித்திழுத்தார். கயாசுரனின் தோலை தன் மீது போர்த்தி சாந்த மடைந்தார். இந்த வடிவத்திற்கு கஜயுத்த மூர்த்தி என்றும் பெயர். 

## வேறு பெயர்கள்

* கஜயுக்த மூர்த்தி
* ஆனை உரித்த தேவர்

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
பகுப்பு:இந்தியப் பண்பாட்டில் யானைகள்
காமதகன மூர்த்தி

**காமதகனர்**, அறுபத்து மூன்று சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். காமனை எரித்த சிவ உருவத்தினை காமதகனர் என்று வழங்குகின்றார்கள். 

## திருவுருவக் காரணம்

பட்டர் நமக்கு முருகக் கடவுள் தோன்றிய வரலாற்றைக் கூறுகிறார். தேவர்கள் அனைவரும் சூரபத்மனால் துயரப்பட்டனர். சூரனை அழிக்க, சிவபெருமானிடமிருந்து தோன்றிய ஒரு மகனால்தான் முடியும் என்று அறிந்து கைலாயம் சென்றனர். சிவபெருமான் தவத்தில் இருந்தமையால் அதனை கலைக்க மன்மதனை நாடினார்கள். காமன் சிவபெருமான் மேல் கணை தொடுத்தான். கணை சிவபொருமான் மீது பட்டவுடன், தவத்தினை கலைத்த காமன் மீது கோபம் கொண்டார். அவனை நெற்றிக்கண்ணை திறந்து எரித்தார். இந்நிகழ்வினை காமதகனம் என்று சைவர்கள் அழைக்கின்றார்கள்.

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்

## கோயில்கள்
கங்கைகொண்ட சோழபுரம் கோவிலில் காமதகன மூர்த்தியின் அழகான சிற்பம் நேர்த்தியான நிலையில் உள்ளது.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கங்காள மூர்த்தி

**கங்காள மூர்த்தி**, என்பது அறுபத்து மூன்று சிவ திருமேனிகளுள் ஒன்றாக சைவர்களால் வணங்கப்படும் வடிவமாகவும். இவ்வடிவத்தினை கங்காளர் எனவும் வழங்குகின்றார்கள். கங்காளம் என்ற சொல்லுக்கு எலும்பு என்று பொருள்படும். மகாபலி எனும் அரக்கர் குல மன்னனை வாமன அவதாரம் எடுத்து வந்த விஷ்ணு மேதித்து பூமிக்கு அடியில் தள்ளினார். அதன் பின் கர்வம் கொண்டு மனிதர்களையும், தேவர்களையும், முனிவர்களையும், பல உயிர்களையும் துன்புருத்த தொடங்கினார். அனைவரும் சிவனிடம் சென்று முறையிட்டனர். அவர்களின் துயரம் தீர்க்க சிவன் வச்சிரதண்டம் எடுத்து வாமனன் மார்பில் அடித்து அவரை கொன்றார். அத்துடன் வாமனனின் தோலை உரித்து ஆடையாக தரித்துக் கொண்டு, அவருடைய முதுகெலும்பினை பிடுங்கி தண்டமாக கையில் தரித்துக் கொண்டார். இத்திருக்கோலம் கங்காள மூர்த்தி என்று வழங்கப்படுகிறது. 

## வடிவக் காரணம்
சிவனின் ஒரு கோயிலில் உள்ள விளக்கொன்றின் திரியை ஒரு எலி தன்னுடைய வாலால் உயர்த்த, அந்த புண்ணியத்தின் பலனாக மகாபலி (மாவிலி) மன்னனாக எலி பிறந்தது. அந்த மன்னருக்கு மூன்று உலகங்களையும் ஆளும் பொறுப்பினைச் சிவன் தந்தார். அரக்கர் குலத்தில் மகாபலி பிறந்தமையின் காரணமாக, திருமால் வாமன அவதாரம் எடுத்துச் சென்றார். மகாபலியிடம் மூன்றடி நிலம் கேட்டார். வந்திருப்பது திருமால் எனத் தெரிந்த அரக்கர் குரு சுக்கிராச்சாரியார் அதனைத் தடுத்தார். ஆனால் தானம் கேட்டுவந்தவருக்கு இல்லையென்று சொல்ல மனமில்லாத மன்னன் மகாபலிக்குத் தானம் தந்தார். சிறிய உருவமாக இருந்த வாமனன் மிகப்பெரியதாக வளர்ந்து ஓரடியில் பூமியையும், மற்றொரு அடியில் விண்ணையும் அளந்தார். மீதமிருக்கும் அடிக்கு என்ன செய்ய என்று கேட்க, மகாபலி தன்னுடைய தலையில் அடியை வைக்குமாறு கேட்க, வாமனன் மகாபலியைத் தலையில் அழுத்திப் பூமிக்குள் தள்ளினார். 

மகாபலியை தள்ளிய பின்பு மிகுந்த ஆணவம் கொண்ட திருமால், தேவர்களையும், மனிதர்களையும், முனிவர்களையும், பல உயிர்களையும் துன்புருத்தினார். அதனால் சிவன் வாமனனிடம் ஆணவத்தினை விடுமாறு கூறினார். ஆனால் அதனை ஏற்காத வாமனன் சிவனை தாக்கினார் மற்றும் சிவன் அவரை வச்சிரதண்டத்தினால் அவரின் மார்பில் அடுத்து அவரை கொன்றார். வாமனனின் தோலை உரித்துத் தன் உடலில் போர்த்திக் கொண்டும், வாமனனின் முதுகெழும்பினை தண்டமாக கையிலும் எடுத்து கொண்டார். 

வாமனன் இறந்துபோக திருமால் தன்னுடைய சுய ரூபத்தில் வைகுண்டம் சென்றார். மகாபலி மன்னன் சிவனுடன் இறந்த பின் கலந்தார்.  

கங்காளர் வடிவமும், பிச்சாண்டவர் வடிவமும் ஒரே மாதிரியான தோற்றம் போல தோன்றினாலும், அவை வெவ்வேறான வடிவங்களாகும்.

## வேறு பெயர்கள்
என்பணி தேவன் 

என்பணி என்பதன் ஒரு விளக்கம் அஷ்ட கன்மம் என்பதன் மறை பொருளாகவும் உள்ளது.

## மேலும் காண்க
* சிவன்
* சைவ சமயம்

## மேற்கோள்கள்

## வெளி இணைப்புகள்
அருள்மிகு உத்திராபசுபதீஸ்வரர் திருக்கோயில்
பகுப்பு:சிவ உருவத்திருமேனிகள்
கங்காதர மூர்த்தி

**கங்காதர மூர்த்தி**, அறுபத்து மூன்று சிவத் திருமேனிகளுள் ஒன்றாக சைவர்களால் வணங்கப்படும் ஒரு வடிவம். கங்கையின் வெள்ளத்தையும், வேகத்தையும் குறைக்க சிவபெருமான் கங்கையைச் சடைமுடியில் தாங்கிய வடிவமே கங்காதரர் என்று வழங்கப்படுகிறது.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கல்யாணசுந்தரர்

**கல்யாணசுந்தரர்**, அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். பார்வதி தேவியை திருமணம் செய்ய சிவபெருமான் எடுத்த கோலமே கல்யாண சுந்தர மூர்த்தியாகும்.

## உருவக் காரணம்
பார்வதியின் தவத்தினால் சிவபெருமான் அந்தணராகத் தோன்றி, பார்வதி மணம் செய்து கொள்வதாகக் கூறினார். ஆனால் பார்வதி இவ்வாறான தோற்றத்தோடு வேண்டாம், சிவபெருமானாகவே திருமணம் செய்து கொள்ளுங்கள் என்றாள். சிவபெருமான் தன்னுடைய புலித்தோல் ஆடையும், ரிசப வாகனத்திலும் தோன்றி, அவ்வாறே திருமணம் செய்து கொள்வதாகக் கூறினார்.

திருமண நாளன்று, அனைவரும் வடதிசைக்கு வரத் தென்திசை தாழ்ந்தது. சிவபெருமான் அகத்தியரை அழைத்து தென்திசைக்குச் செல்லுமாறு கூறினார். பார்வதி, சிவபெருமான் திருமணம் நடந்தது.

## கோயில்கள்
* அவனியாபுரம் கல்யாணசுந்தரர் கோயில், மதுரை

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
பகுப்பு:பார்வதியின் வடிவங்கள்
பகுப்பு:இந்து திருமணம்
இடபம் (விண்மீன் குழாம்)

**இடபம்** (ஆங்கிலம்:*Taurus*) ரிஷப ராசிக்குரிய விண்மீன் கூட்டம் ஆகும். இது மேஷ ராசிக் குரிய ஏரெசு விண்மீன் கூட்டத்திற்கும், மிதுன ராசிக்குரிய ஜெமினி விண்மீன் கூட்டத்திற்கும்  இடையில் உள்ளது.  நம் சூரியன் இக் கூட்டத்தை மே 14 முதல் ஜூன் 21 வரையில் கடந்து செல்கிறது.  கிரேக்க புராணத்தில் சியுசு என்ற கடவுள் பொனிசியாவின் இளவரசி ஈரோப்பாவை பாதுகாப்பாகக் கடத்திச் செல்ல காளை மாடாக உருமாறி அவளைத் தன் முதுகில் சுமந்து கொண்டு ஆற்றை நீந்திக் கடக்கிறார். ஆற்றில் கரை புரண்டு ஓடும் வெள்ளத்தில் நீர் மட்டத்திக்கு மேலாகக் காளை மாட்டின் மேற்பகுதி மட்டுமே தெரிகிறது. புராணத்தின் இந்தக் கட்டத்தைக் குறிப்பிடுவதாக இந்த வட்டார விண்மீன் கூட்டம் காளை மாடாகக் கற்பனை செய்யப்பட்டுள்ளது. இக் கூட்டத்தில் 125 விண்மீன்களுடன். பிளியாடெஸ், ஹையாடெஸ் என்ற இரு தனிக் கொத்து விண்மீன் கூட்டங்களையும் இனமறிந்துள்ளனர்.  இதை ஒட்டியே சைக்னஸ் (cygnus ) எனப்படும் நண்டு வடிவ நெபுலா உள்ளது.

## மேற்கோள்களும் குறிப்புகளும்

## உசாத்துணை நூல்கள்

* 
* 
* 
* 
* 

பகுப்பு:இராசிச் சக்கர விண்மீன் குழாம்கள்
பகுப்பு:விண்மீன் குழாம்கள்
சுனை

thumb|250px|கடையேழு வள்ளல்களுள் ஒருவனாகக் கருதப்படும் பாரி ஆண்ட பறம்பு மலையில் காணப்படும் ஓர் சுனை
**சுனை** என்பது இயற்கை நீர் நிலைகளுள் ஒன்று. இது பொதுவாக மலைகளில் காணப்படும் நீர்நிலை வகையாகும். இது மலைகளின் கண் தோன்றும் ஊற்று நீர் ஆகும். இது சிறு அருவி போல காணப்படும். சிறு குளம் போலத் தேங்கியும் காணப்படும். சுனைகள் மலைப்பகுதியில் வாழ்ந்த விலங்கினங்கட்கு நீராதாரமாக இச்சுனைகள் விளங்கி வந்துள்ளன. அகநானூற்றில் களிற்றுயானை நிரையில் 8 இடங்களில் சுனைகள் பற்றிய செய்திகள் உள்ளன. பெரும்பாலான இடங்களில் அவை வளமுணர்த்தவும் வறுமையுணர்த்தவும் கூறப்பட்டுள்ளன. மலைநாட்டு மக்கள் அவற்றை குடிநீருக்காகப் பயன்படுத்தியதாக அகநானூற்றில் குறிப்பு இல்லை.

## அமைவிடம்
சுனைகள் குறிஞ்சி நிலத்து நீர்நிலைகளுள் ஒன்றாகும். இவை மலைகளில் உருவாகும் சிறிய நீர்நிலை ஆகும். இதனை,

* "பாறை நெடுஞ்சுனை" 
* "பூவமன் றன்று சுனையுமன்று"
* "வான்கண் அற்றஅவன் மலையே வானத்து மீன்கண் அற்றஅவன் சுனையே ஆங்கு"
* "தீநீர்ப் பெருங்குண்டு சுனைப்பூத்த குவளை" 
எனவும் இலக்கியங்கள் குறிப்பிடுகின்றன.

## சுனை நீரின் தன்மை
சுனை நீர் உண்ணத் தகுந்த நீர் ஆகும். இது சுவை மிக்க நீராக இலக்கியங்களில் காட்டப்பட்டுள்ளது. "இன்தீம் பைஞ்சுனை" (59) என்றும் "தீம்பெரும் பைஞ்சுனை" (78) என்றும் குறிக்கப்படுகின்றது.

## மேற்கோள்கள்

பகுப்பு:நீர்நிலைகள்
மை டியர் லிசா

**மை டியர் லிசா** 1987ஆம் ஆண்டு வெளியான திகில் தமிழ்த் திரைப்படம்.

## வகை
பேய்ப்படம்

## நடிகர்கள்
*ஜெயரேகா - சரஸ்வதி
*நிழல்கள் ரவி - கல்யாண்
*மனோரமா கோமதி
*சாரி - லிசா
*இன்னொசென்ட் - கல்யாண் தந்தை
*பாபு ஆன்டனி - ஜான் பெர்ணாட்ஸ்
*கமலா காமேஷ் லட்சுமி
*ஜெகதீஸ்

## கதை

வெளிநாட்டில் பயிலும் கதாநாயகன் தனது காதலியுடன் நாடு திரும்புகிறார். காதலியைத் தன்னுடைய எஸ்டேட் பங்களாவில் தங்க வைக்கிறார். அங்கு வரும் அவரது நண்பர்கள் லிசா என்னும் அப்பெண்ணைக் கற்பழித்துக் கொன்று விடுகிறார்கள். காதலியைக் காணாமல் தேடும் கதாநாயகன் மனது வெறுத்து சோகமாக இருக்கிறார். அவர் மனம் மாறவேண்டும் என்று அவரது தாயார் தனது விருப்பப்படி ஒரு சாதுவான பெண்ணைத் தேடி மகனுக்கு மணமுடிக்கிறார். புதுமணத்தம்பதிகள் அந்த எஸ்டேட் பங்களாவில் குடி வருகின்றனர். கதாநாயகனின் மனைவியின் உடலில் லிசாவின் ஆவி புகுகின்றது. அநியாயமாக உயிர் விட்ட லிசா தன்னைக் கொன்றவர்களைப் பழி வாங்குகிறாள். இறுதியில் மந்திரவாதி பூஜைகள் செய்து லிசாவின் ஆவியை கதாநாயகியின் உடலில் இருந்து வெளியேற்றுகிறார்.

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:1987 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ஜென்ம நட்சத்திரம்

**ஜென்ம நட்சத்திரம்** (*Jenma Natchathiram*) 1991ஆம் ஆண்டு வெளியான திகில் தமிழ்த் திரைப்படம் இப்படத்தை தக்காளி சி. சீனிவாசன் இயக்கியுள்ளார்.

## வகை
பேய்ப்படம்

## கதை

சாத்தானின் குறியீடுகளுடன் பிறக்கும் ஒரு குழந்தையும், அதன் துணையாக வரும் வேலைக்காரியும், செய்யும் பயங்கரங்கள் தான் இப்படத்தின் கதை. இது தி ஓமன் என்னும் ஆங்கிலப் படத்தின் தழுவல்.  கதாநாயகனின் மனைவி பிரசவத்துக்காக அனுமதிக்கப்பட்டு இருக்கும் நேரத்தில் குழந்தை பிறந்து இறந்து விட்டதாக டாக்டர் தெரிவிக்கிறார். இன்னொரு பெண்மணிக்கு குழந்தை பிறந்ததாகவும் தாய் இறந்து விட்டதாகவும் சொல்லி மற்றொரு குழந்தையை கதாநாயகனிடம் கொடுக்கிறார் டாக்டர். சாத்தானின் குழந்தை அக்குடும்பத்தில் வந்து சேர்க்கிறது, குழந்தையின் பிறந்த நாள் அன்று அதன் செவிலி இறக்கிறாள். புதிதாக வரும் செவிலி அக்குழந்தைக்கு உதவியாக இருக்கிறாள். இரண்டாம் முறை கரு உண்டாகும் போது அந்த குழந்தை பிறக்ககூடாது என்ன கதாநாயகியை கீழே தள்ளி விடுகிறது அந்த சாத்தான் குழந்தை. அதன் ரகசியம் கண்டறிந்த பாதிரியார், புகைப்படக்கலைஞர் என வரிசையாக சாகிறார்கள். குழந்தையின் பிறப்பின் ரகசியம் அறிகிறார் கதாநாயகன். முடிவில் தனது வளர்ப்பு பெற்றோர்களை அழித்து விட்டு புதிய உறவினர்களுடன் செல்கிறது அந்த சாத்தனின் குழந்தை என்பதாக படம் நிறைவு பெறுகிறது.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
தமிழ் எழுத்து வகை

தமிழ் நெடுங்கணக்கில் உள்ள எழுத்துகள் **தமிழ் எழுத்துகள்**. இவை: 

* முதலெழுத்து, 
* சார்பெழுத்து, 
* உயிரெழுத்து. 
* மெய்யெழுத்து, 
* ஆய்த எழுத்து, 
* குற்றியலிகரம், 
* குற்றியலுகரம், 
* உயிர்மெய் எழுத்துகள், 
* உயிரளபெடை, 
* ஒற்றளபெடை, 
* ஐகாரக் குறுக்கம், 
* ஔகாரக் குறுக்கம், 
* மகரக் குறுக்கம், 
* ஆய்தக் குறுக்கம், 
* வல்லினம். 
* மெல்லினம், 
* இடையினம், 
* சுட்டெழுத்து, 
* வினா எழுத்து, 
* போலி எழுத்து 

என்றெல்லாம் பல வகைகளாகப் தமிழ் எழுத்துகள் பாகுபாடு செய்யப்பட்டுள்ளன.

இந்தப் பாகுபாடுகள் சொற்புணர்ச்சி, பொருட்புணர்ச்சி, செய்யுளில் எழுத்தெண்ணிக்கை முதலானவற்றிற்குப் பயன்படும்.

*
ராசாத்தி வரும் நாள்

**ராசாத்தி வரும் நாள் (''Rasathi Varum Naal'')** ரஃபி இயக்கத்தில், 1991 ஆம் ஆண்டு வெளியான  இந்தியத் தமிழ்த் திகில் திரைப்படமாகும். ஜி. ஸ்ரீதேவி சாகுல் தயாரிப்பில், விஜய் ஆனந்த் இசை அமைப்பில். 13 டிசம்பர் 1991 ஆம் ஆண்டு வெளியானது. நிழல்கள் ரவி, கஸ்தூரி, நாசர், ராதாரவி, தியாகு மற்றும் பலர் நடித்துள்ளனர்.

## வகை
பேய்ப்படம்

## நடிகர்கள்
நிழல்கள் ரவி, கஸ்தூரி, நாசர், ராதாரவி, தியாகு, பாலாம்பிகா, ராஜேஷ்குமார், ஏ.கே. வீராசாமி, மயில்சாமி, மார்த்தாண்டம், வாசுகி, வாமன் மாலினி.

## கதைச்சுருக்கம்
செல்வந்தர் ராஜசேகரின் (நாசர்) மகள் ராதா (கஸ்தூரி). தாயில்லாத ராதா, செல்வ செழிப்பான வாழக்கையை தன் அரண்மனையில் வாழ்ந்து வருகிறாள். படிப்பை முடித்த கையோடு, காவல் அதிகாரி விஜயை (நிழல்கள் ரவி) திருமணம் செய்கிறாள் ராதா. அவளது கால்லூரி சுற்றுலாவின் பொழுது ஒரு பெரிய விபத்திலிருந்து காப்பாற்றப்படும் ராதாவிற்கு ஆபரண பதக்கம் கிடைக்கிறது.

ராதாவிற்கு பல கெட்டக் கனவுகள் வருகின்றன. அவளது நாய் மர்மமான முறையில் இறந்துவிடுகிறது. அந்த பதக்கத்திலிருந்து ஓர் ஆவி ராதாவின் உடலினுள் புகுகிறது. 19 ஆண்டுகளுக்கு முன்பு, பாலியல் வன்புணர்வு செய்யப்பட்ட பெண் ராத்தாதி (பாலாம்பிகா) இப்போது ஆவியாக வந்திருக்கிறாள்.   ராஜசேகர், கௌரி, கபாலி, ராஜேஷ்குமார் ஆகியோர் தான் அந்த சம்பவத்திற்கு காரணம் என்பதால், கருணையின்றி ஒருவர் பின் ஒருவராக ராசாத்தி ஆவி பழிவாங்குகிறது. அந்த கொலை வழக்குகளை ஆய்வு செய்யும் காவல் அதிகாரி விஜய், தன் மனைவி ராதா தான் கொலையாளி என்று கண்டுபிடிக்கிறார். பின்னர் என்னவானது என்பதே மீதிக் கதையாகும்.

## ஒலிப்பதிவு
இந்தப் படத்தின் பின்னணி மற்றும் பாடல்களின் இசையை அமைத்தவர் விஜய் ஆனந்த் ஆவார். வாலி (கவிஞர்) 4 பாடல்களையும் எழுதினார். நான்கு பாடல்களை கொண்ட ஒலித்தொகுப்பு 1991 ஆம் ஆண்டு வெளியானது.

### பாடல்களின் பட்டியல்

# மாமா மாமா
# முக்கோண சக்கரத்தில்
# நான் போடும்
# வா கண்மணி

## விமர்சனம்
ஒரு வணிக நோக்கு கொண்ட  இந்தியத் திகில் படம் என்ற விமர்சனத்தைப் பெற்றது.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
முதலெழுத்து

தமிழில் உள்ள உயிரெழுத்து 12, மெய்யெழுத்து 18, ஆக மொத்தம் 30 எழுத்துகளைத் தமிழ் இலக்கணம் என்னும் மொழியியல் **முதலெழுத்து** எனக் குறிப்பிடுகிறது. வித்துமுதலைப் போட்டு விளைச்சல் காண்பது போலவும், முதலை வைத்துத் தொழில் செய்து பொருள் ஈட்டுவது போலவும் இந்த 30 முதல் எழுத்துகளை வைத்துதான் தமிழ் இயங்குகிறது. எழுத்துகள் சொல்லாகும்போது சில எழுத்துகள் மொழியோடு தோன்றி எழுத்தின் ஒலியைக் கூட்டியும் குறைத்தும் தருவது உண்டு. இவற்றைச் சார்பெழுத்து என்கிறோம். இவை நிலம், நீர் போன்றவற்றின் தன்மையால் செழுமையும் மெலிவும் பெறுவது போன்றவை. 

உயிரெழுத்து பன்னிரண்டும் மெய்யெழுத்து பதினெட்டும் ஆகிய முப்பது எழுத்துகளும் தமிழ் மொழிக்கு அடிப்படையாக இருப்பதால் முதல் எழுத்துகள் என்று நன்னூலும் குறிப்பிடுகிறது.

## அடிக்குறிப்பு

பகுப்பு:எழுத்தின் வகைகள்
பகுப்பு:எழுத்திலக்கணம்
பகுப்பு:தொல்காப்பியம்
கிளிப்பேச்சு கேட்கவா

**கிளிப்பேச்சு கேட்கவா** 1993 ஆம் ஆண்டு வெளியான தமிழ்த் திரைப்படம்.

## வகை
பேய்ப்படம்

## கதை

கிராமத்திற்கு புதிதாக வரும் வாத்தியார் ஒரு பழைய பங்களாவில் தங்குகிறார். அங்கே மர்மான சத்தங்கள், அசைவுகள் நடக்கின்றன. அங்கே பேய் இருக்கிறது என்ற நம்பிக்கை ஊராரிடம் இருக்கிறது. இதைக் கொண்டு ஒரு குறும்புப் பெண் வாத்தியாரை பயமுறுத்துகிறாள். அந்த பெண்ணைக் கண்டுகொள்ளும் வாத்தியார் அவளிடம் காதல் கொள்கிறார். விதிவசத்தால் அப்பெண் உயிரிழக்க, அந்த பழைய பங்களாவில் ஆவியாகவே வந்து இருக்கிறாள்.
## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
யார் (திரைப்படம்)

***யார்*** (*Yaar*) 1985 ஆம் ஆண்டு வெளியான  திகில் தமிழ்த் திரைப்படம்.

## வகை
பேய்ப்படம்

## கதை

அனைத்து 8 கிரகங்கள் பூமி அருகில் ஒரே நேர்க்கோட்டில் அமையும் அமானுஷ்ய  நேரத்தில் ஒரு அதிசயம் நடக்கிறது. அதே நேரத்தில் ஒரு மருத்துவமனையில் ஒரு குழந்தை பிறக்கிறது. ஆனால் குழந்தையின் தாயார் குழந்தை பிறந்த பிறகு உடனடியாக இறந்து விடுகிறார். அனாதை சிறுவன் ராஜாராமன் (ஜெய் சங்கர்) என்ற  பணக்காரர்  ஒருவரால் தத்து எடுத்து வளர்க்கப்படுகிறான்.சிறுவன் ராஜா, ஒரு சாதாரண குழந்தையாக  இருக்கும்வரை  இயல்பாகவே இருக்கிறார். எந்த பிரச்னையும் இல்லாமல்  வளரும் ராஜா, கல்லூரி செல்லும் பருவம் அடைகிறார்.  ஆனால் அவருக்குப் பதினெட்டு வயதானதும்,  விசித்திரமான சம்பவங்கள்  நிகழ்கின்றன.  அவை நடப்பதற்கு காரணம் ராஜாதான் என்றும் மற்றும் ராஜா சாத்தானின் மகன் என தெரிய வருகிறது. ராஜா வழியில் குறுக்கிட்டு நிறுத்த, தீய செயல்களுக்கு முற்றுப்புள்ளி வைக்க முயலும் இருவர் ஜகன் (அர்ஜுன்) மற்றும் தேவி (நளினி). ராஜாவின்  ரகசியம் தெரிந்த எல்லாரும் ஒருவர் பின் ஒருவராக கொல்லப்படுகின்றனர். அவை மந்திரம் மூலம் செய்யப்பட்ட கொலைகள். ஜகன்,தேவி இருவரும் பிசாசு செய்யும் தீய செயல்களுக்குத் தடைபோட்டு நிறுத்த வேண்டுமானால் கடவுள் சக்தியைத் திரும்பப் பெறவேண்டும் மற்றும் ராஜாவைக் கொல்ல ரகசியம்  வைத்திருக்கும் ஒரு முனிவர் யாரெனக் கண்டறிய வேண்டும். உலகத்தைச் சாத்தானின் இருளில் இருந்து காப்பாற்ற செய்யும் முயற்சியில், ராஜா பிசாசுக் குழந்தையை உருவாக்க முயலும்போது ஜகன், தேவி தடுத்து நிறுத்தினார்களா, தாமதத்தால் அவர்களுக்குத் தோல்வியா என்பதே படத்தின் முடிவு.

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:வி. எஸ். நரசிம்மன் இசையமைத்த திரைப்படங்கள்